[pic] | EUROOPA KOMISJON |

Brüssel 15.4.2010

KOM(2010)164 lõplik

2008/0222 (COD)

KOMISJONI TEATIS EUROOPA PARLAMENDILE Euroopa Liidu toimimise lepingu artikli 294 lõike 6 alusel

nõukogus esimesel lugemisel võetud seisukoha kohta, mis käsitleb Euroopa Parlamendi ja nõukogu direktiivi (energiamõjuga toodete energiatarbimise ja muude ressursside tarbimise näitamise kohta märgistuses ja ühtses tootekirjelduses) muudetud ettepaneku (ümber sõnastamine) vastuvõtmist

2008/0222 (COD)

KOMISJONI TEATIS EUROOPA PARLAMENDILE Euroopa Liidu toimimise lepingu artikli 294 lõike 6 alusel

nõukogus esimesel lugemisel võetud seisukoha kohta, mis käsitleb Euroopa Parlamendi ja nõukogu direktiivi (energiamõjuga toodete energiatarbimise ja muude ressursside tarbimise näitamise kohta märgistuses ja ühtses tootekirjelduses) muudetud ettepaneku (ümber sõnastamine) vastuvõtmist

1. TAUST

Euroopa Parlamendile ja nõukogule ettepaneku edastamise kuupäev KOM(2008)0778 - 2008/0222(COD) | 13. november 2008 |

Euroopa Majandus- ja Sotsiaalkomitee arvamuse kuupäev: | 24. märts 2009 |

Euroopa Parlamendi arvamuse kuupäev, esimene lugemine: | 5. mai 2009 |

Regioonide Komitee arvamuse kuupäev: | 19. märts 2010 |

Nõukogu seisukoha vastuvõtmise kuupäev, esimene lugemine: | [14]. aprill 2010 |

2. KOMISJONI ETTEPANEKU EESMÄRK

Nn energiamärgistuse direktiivi ümbersõnastamise eesmärk on laiendada selle reguleerimisala, mis praegu piirdub majapidamisseadmetega, ka kaubandus- ja tööstussektoris kasutatavatele toodetele. Reguleerimisala hakkaks hõlmama ka energiamõjuga tooteid, mille kasutamisel on võimalik energiat säästa, kuid mis ise energiat ei tarbi. Sellega viiakse kõnealuse direktiivi reguleerimisala vastavusse ökodisaini direktiivi hiljuti laiendatud reguleerimisalaga. Ühtlasi järgitakse üldeesmärki tagada toodete vaba liikumine ja vähendada nende energiatarbimist (ja muude oluliste ressursside tarbimist), kaitses niimoodi keskkonda ja aidates kaasa süsinikdioksiidiheite vähendamisele. Uus energiamärgistuse raamdirektiiv on keskkonna seisukohalt säästliku integreeritud tootepoliitika oluline osa, sest sisaldab stiimulite ja riigihangetega seotud algatusi. Ettepaneku vorm on ümber sõnastamine.

3. MÄRKUSED NÕUKOGU SEISUKOHA KOHTA

3.1. Üldised märkused nõukogu seisukoha kohta

Nõukogus läbiräägitud seisukoha tekst on sisuliselt ja suurel määral kooskõlas komisjoni ettepanekuga ja seepärast võib seda toetada.

3.2. Kokkulepe nõukogus esimesel lugemisel võetud seisukoha kohta

Nõukogus läbiräägitud seisukoht on institutsioonide vahel kahes etapis toimunud läbirääkimiste tulemus. Esimene etapp hõlmas ettepaneku tehnilist sisu ning teine selle õigusliku aluse ja komiteemenetluse sätete kohandamist Lissaboni lepinguga.

Tehnilise sisu osas kinnitas tööstuse, teadusuuringute ja energeetika komisjoni esimees Herbert Reul 2. detsembril 2009 parlamendi heakskiitu tekstile, milles lepiti kokku 17. novembril 2009 toimunud lõplikel kolmepoolsetel kõnelustel ja mille COREPER kinnitas 19. novembril 2009.

Lissaboni lepinguga kohandamise osas saavutatud kompromissi kiitis COREPER heaks 24. märtsil 2010 ning tööstuse, teadusuuringute ja energeetika komisjoni esimees Herbert Reul 25. märtsil 2010.

Nõukogus läbiräägitud seisukoht võeti kirjaliku menetluse teel ametlikult vastu [14]. aprillil 2010.

Läbirääkimiste peamised teemad, mille kohta saavutati kokkulepe, on järgmised:

- Õigusliku aluse muutmine (preambul): seoses Lissaboni lepingu jõustumisega leppisid nõukogu ja parlament kokku, et õiguslik alus on ELi toimimise lepingu artikkel 194, arvestades, et direktiivi põhieesmärk energiasääst. Võttes arvesse kõnealust seisukohta ning direktiivi eesmärki edendada energiatõhusust ELi toimimise lepingu artikli 114 kohaseid siseturu aspekte säilitades, võib komisjon nõustuda, et tema ettepaneku õiguslikuks aluseks on ELi toimimise lepingu artikli 114 asemel artikkel 194, ning lisab selle oma teatise (2009)665 (lõplik) lisandusse.

- Delegeeritud õigusaktid: seoses Lissaboni lepingu jõustumisega leppisid nõukogu ja parlament kokku sätetes, mis käsitlevad artiklites 10, 11, 11a ja 11b osutatud delegeeritud õigusakte. Lisatakse komisjoni avaldus selle selgitamiseks, et delegeeritud õigusaktide teatavakstegemise puhul tuleb arvestada vaheaegu institutsioonide töös (I lisa). Samuti lisatakse nõukogu, parlamendi ja komisjoni ühisavaldus selle kohta, et kõnealuse direktiivi sätted ei loo pretsedenti seoses ELi toimimise lepingu artikli 290 rakendamisega (II lisa).

- Reguleerimisala laiendamine (artikli 1 lõiked 1 ja 2): reguleerimisala laiendatakse, et hõlmata komisjoni ettepaneku kohaselt kõik nii majapidamises kui ka kaubandus- ja tööstussektoris kasutatavad energiamõjuga tooted.

- Märgise kasutamine loata (artikkel 2): teksti lisatakse selgitus selle kohta, mida kujutab endast märgise seaduslik ja ebaseaduslik kasutamine.

- Turujärelevalve (artikkel 3): turujärelevalvet käsitlevaid sätteid karmistatakse, et hõlbustada direktiivi jõustamist.

- Reklaami käsitlevad nõuded (artikli 4 lõiked a ja b): lisatakse uus säte, mille kohaselt kõigis reklaamides, mis sisaldavad teavet delegeeritud õigusaktidega hõlmatud toodete energiamõju või hindade kohta, tuleb näidata energiatõhususe klass.

- Riigihanked (artikli 9 lõiked 1 ja 2): liikmesriikidel soovitatakse kasutada riigihangete puhul kõrgeimat energiatõhususe klassi (seades tingimuseks kulutasuvuse, majandusliku teostatavuse, tehnilise sobivuse ja piisava konkurentsi).

- Stiimulid (artikli 9 lõiked 3 ja 4): nagu ka hangete puhul, soovitatakse liikmesriikidel elanikke stimuleerivate meetmete kehtestamisel kohaldada kõrgeimat energiatõhususe klassi või tänu saadud parimatele tulemustele seada isegi veel kõrgem eesmärk. Kõnealune direktiiv ei hõlma stiimulitena maksustamist ega fiskaalmeetmeid.

- Märgise vorm (artikli 11 lõike 4 punkt d): lähtealusena kasutatavale A–G skaalale võib lisada veel klasse (A+, A++, A+++). Komisjon võiks liigitamise läbi vaadata siis, kui märkimisväärne osa toodetest kuulub kahte kõrgemasse energiatõhususe klassi (A++ ja A+++) ning kui täpsem eristamine on põhjendatud. Lisatakse komisjoni avaldus, et selgitada mõiste „toodete märkimisväärne osakaal” tähendust. Põhjendustesse lisatakse viide, et raamdirektiivi läbivaatamisega seoses (aastaks 2014) kaalutakse märgise võimaliku muutmise käigus tõhususklasside süsteemi ümberkorraldamist.

4. KOKKUVÕTE

Ühine seisukoht vastab komisjoni esialgse ettepaneku eesmärkidele. Seepärast toetab komisjon mõlemat nimetatud teksti.

I LISA Komisjoni avaldus ettepaneku kohta võtta vastu Euroopa Parlamendi ja nõukogu direktiiv energiamõjuga toodete energiatarbimise ja muude ressursside tarbimise näitamise kohta märgistuses ja ühtses tootekirjelduses (uuesti sõnastamine)

Artikli 1 lõige 2

„Põhjenduses [3a] osutatud energiamõjuga toodete erinimekirja koostamisel pöörab komisjon piisavalt tähelepanu ka energiamõjuga ehitustoodetele, võttes eelkõige arvesse võimalust suurendada selliseid tooteid märgistades energiasäästu, sest hoonete energiatarbimine moodustab ELi kogu energiatarbimisest 40 %.”

Artikli 11 lõige 2

„Uuesti sõnastatud direktiivi alusel uusi rakendusmeetmeid soovitades välistab komisjon õigusnormide kattumise ja tagab toodete märgistust reguleerivate ELi õigusnormide üldise sidususe.”

Artikli 11 lõike 4 punkt d

Märgistusklassi muutmiseks vajalik toodete märkimisväärne osakaal

„Komisjon on seisukohal, et toodete osakaal kahes kõrgemas energiatõhususe klassis on märkimisväärne järgmistel juhtudel:

- siseturul kättesaadavate A+++ ja A++ klassi kuuluvate mudelite hulk moodustab ühe kolmandiku või rohkem kõigist kättesaadavatest mudelitest

- või siseturul aastas müüdud A+++ ja A++ klassi kuuluvate mudelite hulk moodustab ühe kolmandiku või rohkem kõigist müüdud mudelitest

- või täidetud on mõlemad tingimused.”

Tarbijale antav teave

„Komisjon toetab ühenduse asjaomaseid programme, nagu „Arukas energeetika – Euroopa”, et aidata kaasa:

- algatustele, millega suurendatakse lõppkasutajate teadlikkust energiamärgistuse kasulikkusest;

- algatustele, mille kaudu jälgitakse turuolukorra muutusi ja tehnoloogia arengut, et saada teavet uute, veelgi suurema energiatõhususega toodete kohta ja tuvastada muu hulgas eri kaubagruppidest kõige tõhusamad mudelid, ning tehakse tarbijate laiapõhjaliseks teavitamiseks asjaomane teave kättesaadavaks kõigile huvitatud osalejatele, nagu tarbijaorganisatsioonidele, tööstusettevõtetele ja keskkonnaküsimustega tegelevatele valitsusvälistele organisatsioonidele.Selline järelevalve võib ühtlasi kujuneda lähtekohaks energiatõhususe märgistuse ja/või direktiivide 1992/75/EMÜ ja 2005/32/EÜ alusel võetavate ökodisainimeetmete läbivaatamiseks.”

Vaheajad

„Kui õigusaktiga ei ole ette nähtud kiirmenetlust, võtab komisjon arvesse Euroopa Parlamendi ja nõukogu seisukohta, et delegeeritud õigusaktide teatavakstegemise puhul tuleb arvestada vaheaegu institutsioonide töös (talvine vaheaeg, suvine vaheaeg ja Euroopa Parlamendi valimised), tagamaks, et Euroopa Parlament ja nõukogu saaksid kasutada oma õigusi asjaomases õigusaktis sätestatud tähtaegade piires, ning on valmis vastavalt toimima.”

II LISA

Institutsioonide avaldus

Euroopa Parlamendi, nõukogu ja komisjoni avaldusELi toimimise lepingu artikli 290 kohta

„Euroopa Parlament, nõukogu ja komisjon deklareerivad, et käesoleva direktiivi sätted ei piira institutsioonide edaspidiseid seisukohti seoses Euroopa Liidu toimimise lepingu artikli 290 rakendamisega või selliseid sätteid sisaldavate üksikute õigusaktide rakendamisega.”